CELEX: 32006D0799
Language: lt
Date: 1162512000000
Title: 2006/799/EB: 2006 m. lapkričio 3 d. Komisijos sprendimas, nustatantis patikslintus ekologinius kriterijus ir susijusius vertinimo ir patikros reikalavimus suteikiant Bendrijos ekologinį ženklą dirvožemio savybes gerinančioms medžiagoms (pranešta dokumentu Nr. C(2006) 5369)   (Tekstas svarbus EEE)

24.11.2006   
            
            
               LT
            
            
               Europos Sąjungos oficialusis leidinys
            
            
               L 325/28
            
         
      KOMISIJOS SPRENDIMAS
   
   2006 m. lapkričio 3 d.
   nustatantis patikslintus ekologinius kriterijus ir susijusius vertinimo ir patikros reikalavimus suteikiant Bendrijos ekologinį ženklą dirvožemio savybes gerinančioms medžiagoms
   (pranešta dokumentu Nr. C(2006) 5369)
   (Tekstas svarbus EEE)
   (2006/799/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos (1), ypač į jo 6 straipsnio 1 dalies antrą pastraipą,
   pasitarusi su Europos Sąjungos ekologinio ženklinimo valdyba,
   kadangi:
   
               (1)
            
            
               Laikantis Reglamento (EB) Nr. 1980/2000, nustatytu laiku buvo patikslinti Komisijos sprendimu 2001/688/EB (2) nustatyti ekologiniai kriterijai ir susiję vertinimo ir patikros reikalavimai, taikomi suteikiant Bendrijos ekologinį ženklą dirvožemio savybes gerinančioms medžiagoms ir auginimo terpėms.
            
         
               (2)
            
            
               Atsižvelgiant į minėtą patikslinimą, produktų grupę reikia suskirstyti į dvi atskiras grupes.
            
         
               (3)
            
            
               Todėl Sprendimas 2001/688/EB turi būti pakeistas dviem atskirais sprendimais, skirtais dirvožemio savybes gerinančioms medžiagoms ir auginimo terpėms.
            
         
               (4)
            
            
               Dirvožemio savybes gerinančių medžiagų atveju taip pat reikėtų, vadovaujantis patikslinimu ir siekiant atsižvelgti į mokslo raidą ir rinkos pokyčius, patikslinti dirvožemio savybes gerinančioms medžiagoms kriterijus ir reikalavimus, kurių galiojimas baigiasi 2007 m. rugpjūčio 28 d.
            
         
               (5)
            
            
               Patikslinti ekologiniai kriterijai ir reikalavimai turėtų galioti ketverius metus.
            
         
               (6)
            
            
               Tikslinga numatyti tam tikrą pereinamąjį, ne ilgesnį kaip aštuoniolikos mėnesių laikotarpį, kad gamintojai, kurių gaminiams ekologinis ženklas buvo suteiktas iki 2006 m. spalio 1 d. arba kurie yra pateikę paraišką dėl tokio ženklo suteikimo iki tos datos, turėtų pakankamai laiko priderinti savo gaminius prie naujų kriterijų ir reikalavimų.
            
         
               (7)
            
            
               Šiame sprendime nustatytos priemonės atitinka pagal Reglamento (EB) Nr. 1980/2000 17 straipsnį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Dirvožemio savybes gerinančios medžiagos – tai medžiagos, kurios įterpiamos į dirvožemį in situ pirmiausia siekiant išsaugoti ar pagerinti dirvožemio fizines savybes ir kurios gali pagerinti dirvožemio chemines ir (arba) biologines savybes arba veiksmingumą.
   2 straipsnis
   Kad dirvožemio savybes gerinančioms medžiagoms pagal Reglamentą (EB) Nr. 1980/2000 būtų suteiktas Bendrijos ekologinis ženklas, medžiagos turi priklausyti dirvožemio savybes gerinančių medžiagų grupei, kaip apibrėžta 1 straipsnyje, ir atitikti šio sprendimo priede nustatytus ekologinius kriterijus.
   3 straipsnis
   Dirvožemio savybes gerinančių medžiagų grupės ekologinės savybės vertinamos vadovaujantis šio sprendimo priede išdėstytais konkrečiais ekologiniais kriterijais.
   4 straipsnis
   Administravimo tikslais dirvožemio savybes gerinančių medžiagų grupei yra priskiriamas kodas 003.
   5 straipsnis
   Sprendimas 2001/688/EB panaikinamas.
   6 straipsnis
   Dirvožemio savybes gerinančių medžiagų ir auginimo terpių grupei priklausantiems produktams iki 2006 m. spalio 1 d. suteiktas Bendrijos ekologinis ženklas gali būti toliau naudojamas iki 2008 m. balandžio 30 d.
   Jei paraiškos dėl Bendrijos ekologinio ženklo suteikimo dirvožemio savybes gerinančių medžiagų ir auginimo terpių grupei priklausantiems produktams buvo pateiktos iki 2006 m. spalio 1 d., jiems ekologinis ženklas gali būti suteiktas, taikant iki 2007 m. rugpjūčio 28 d. galiojančias sąlygas. Tokiais atvejais ekologinis ženklas gali būti naudojamas iki 2008 m. balandžio 30 d.
   7 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. lapkričio 3 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 237, 2000 9 21, p. 1.
   
      (2)  OL L 242, 2001 9 12, p. 17. Sprendimas su pakeitimais, padarytais Sprendimu 2005/384/EB (OL L 127, 2005 5 20, p. 20).
   
      PRIEDAS
      PAGRINDAS
      Prireikus ir iki tol, kol remiantis ESK neaišku, kas tai yra, darbo grupės 151 „Horizontal“ rekomendacijomis bus sukurti atitinkami horizontalūs standartai, tyrimas ir mėginių ėmimas bus atliekami remiantis Techninio komiteto CEN 223 „Dirvožemio savybes gerinančios medžiagos ir auginimo terpės“ parengtais tyrimų metodais.
      Mėginiai imami pagal CEN/TC 223 (3 darbo grupė) nustatytą metodiką, kaip apibrėžta ir patvirtinta ESK EN 12579 standarto reikalavimuose „Dirvožemio savybes gerinančios medžiagos ir auginimo terpės. Mėginių ėmimas“. Jeigu reikia atlikti bandymus arba paimti mėginius, kuriems netaikomi šie metodai ir mėginių ėmimo būdai, kompetentinga institucija arba paraišką vertinančios institucijos (toliau – kompetentinga institucija) nurodo, kurie tyrimai ir (arba) mėginių ėmimo metodai yra jos manymu priimtini.
      Tam tikrais atvejais galima taikyti kitus tyrimų metodus, jeigu kompetentinga institucija pripažįsta jų lygiavertiškumą. Jeigu bandymai neminimi arba minima, kad jie skirti tikrinimui arba kontrolei, kompetentingos institucijos atitinkamai remiasi pareiškėjų pateikiamomis deklaracijomis bei dokumentais ir (arba) nepriklausomų patikrinimų rezultatais.
      Rekomenduojama, kad kompetentingos institucijos, vertindamos paraiškas ir tikrindamos, kaip laikomasi šio sprendimo priede išdėstytų kriterijų, atsižvelgtų į pripažintų aplinkos apsaugos vadybos sistemų, pavyzdžiui, EMAS arba ISO 14001, įgyvendinimą. (Pastaba: šias vadybos sistemas įgyvendinti neprivaloma.)
      Taikant šiuos kriterijus pirmiausia siekiama:
      
                  —
               
               
                  skatinti naudoti ir (arba) iš naujo naudoti organines medžiagas, gautas iš surinktų atliekų ir (arba) perdirbus atliekas, taip padedant mažinti kietųjų atliekų susidarymą paskutiniame atliekų šalinimo etape (pvz., sąvartyne),
               
            
                  —
               
               
                  mažinti poveikį aplinkai arba pavojų, kylantį dėl dirvožemio savybes gerinančiose medžiagose esančių sunkiųjų metalų ir kitų pavojingų junginių.
               
            Nustatomi tokie kriterijai, kuriuos taikant skatinama ženklinti tokias dirvožemio savybes gerinančias medžiagas, kurios per visą produkto gyvavimo ciklą mažiau kenkia aplinkai.
      EKOLOGINIAI KRITERIJAI
      1.   Ingredientai
      Leidžiama naudoti šiuos ingredientus:
      1.1.   Organinės kilmės ingredientai
      Produktui gali būti suteiktas ekologinis ženklas tik tuo atveju, jeigu jame nėra durpių, o jo organinė medžiaga yra gaunama perdirbus ir (arba) iš naujo panaudojus atliekas (kaip apibrėžta 1975 m. liepos 15 d. Tarybos direktyvoje 75/442/EEB dėl atliekų (1) ir jos I priede).
      
         Pareiškėjas pateikia kompetentingai institucijai išsamų produkto sudėties aprašymą ir deklaraciją, kad laikomasi pirmiau pateikto reikalavimo.
      
      1.2.   Dumblas
      Produktuose nėra nuotekų dumblo. Ne nuotekų dumblas gali būti naudojamas, jei jis atitinka šiuos kriterijus:
      Remiantis Europos atliekų sąrašu (kaip apibrėžta 2001 m. sausio 16 d. Komisijos sprendime 2001/118/EB, iš dalies keičiančiame Sprendimą 2000/532/EB dėl atliekų sąrašo (2)) dumblu yra laikoma viena iš šių atliekų rūšių:
      
                  0203 05
               
               
                  nuotėkų valymo jų susidarymo vietoje dumblas, susidaręs ruošiant ir perdirbant vaisius, daržoves, grūdus, maistinį aliejų, kakavą, kavą, arbatą ir tabaką; gaminant konservus; gaminant mieles ir mielių ekstraktą, gaminant ir fermentuojant melasą
               
            
                  0204 03
               
               
                  nuotėkų valymo jų susidarymo vietoje dumblas, susidaręs gaminant cukrų
               
            
                  0205 02
               
               
                  nuotėkų valymo jų susidarymo vietoje dumblas iš pieno pramonės
               
            
                  0206 03
               
               
                  nuotėkų valymo jų susidarymo vietoje dumblas iš kepimo ir konditerijos pramonės
               
            
                  0207 05
               
               
                  nuotėkų valymo jų susidarymo vietoje dumblas, susidaręs gaminant alkoholinius ir nealkoholinius gėrimus (išskyrus kavą, kakavą ir arbatą)
               
            Dumblas yra susidaręs iš to paties šaltinio, t. y. jis nebuvo maišomas su kitomis nuotėkomis arba su kitu dumblu, gautu kito gamybos proceso metu.
      Didžiausia sunkiųjų metalų koncentracija prieš apdorojant atliekas (mg/kg sausos medžiagos masės) atitinka 2 kriterijaus reikalavimus.
      Dumblas atitinka visus kitus šiame priede nurodytus ekologinio ženklo kriterijus, t. y. jis yra pakankamai stabilizuotas ir dezinfekuotas.
      
         Pareiškėjas pateikia kompetentingai institucija išsamų produkto sudėties aprašymą ir deklaraciją, kad laikomasi kiekvieno iš pirmiau pateiktų reikalavimų.
      
      1.3.   Mineralai
      Mineralai neturi būti gauti iš:
      
                  —
               
               
                  vietovių, kurios paskelbtos svarbiomis Bendrijoje pagal 1992 m. gegužės 21 d. Tarybos direktyvą 92/43/EEB dėl natūralių buveinių ir laukinės faunos bei floros apsaugos (3),
               
            
                  —
               
               
                  „Natura 2000“ sistemos teritorijų, sudarytų iš specialių apsaugos teritorijų remiantis 1979 m. balandžio 2 d. Tarybos direktyva 79/409/EEB dėl laukinių paukščių apsaugos (4) ir iš Direktyvoje 92/43/EEB nurodytų teritorijų arba iš tokio pat tipo teritorijų už Europos bendrijos ribų, jei joms taikomos atitinkamos Jungtinių Tautų Biologinės įvairovės konvencijos nuostatos.
               
            
         Pareiškėjas pateikia kompetentingai institucijai atitinkamų valdžios institucijų išduotą deklaraciją, kad laikomasi šio reikalavimo.
      
      2.   Pavojingų medžiagų apribojimas
      Pagamintame produkte išvardytų cheminių elementų kiekiai turi būtu ne didesni negu žemiau pateiktos vertės, paskaičiuotos sausai produkto masei:
      
                  Elementas
               
               
                  mg/kg (sausos medžiagos masės)
               
            
                  Zn
               
               
                  300
               
            
                  Cu
               
               
                  100
               
            
                  Ni
               
               
                  50
               
            
                  Cd
               
               
                  1
               
            
                  Pb
               
               
                  100
               
            
                  Hg
               
               
                  1
               
            
                  Cr
               
               
                  100
               
            
                  Mo (5)
                  
               
               
                  2
               
            
                  Se (5)
                  
               
               
                  1,5
               
            
                  As (5)
                  
               
               
                  10
               
            
                  F (5)
                  
               
               
                  200
               
            Pastaba: Šios ribinės vertės yra taikomos, išskyrus tuos atvejus, kai nacionaliniuose teisės aktuose yra numatyti griežtesni apribojimai.
      
         Pareiškėjas pateikia kompetentingai institucijai atitinkamas tyrimų ataskaitas ir deklaraciją, kad laikomasi šio reikalavimo.
      
      3.   Fizinės nepageidaujamos priemaišos
      Pagamintame produkte (kuriame dalelių dydis > 2 mm) stiklo, metalo ir plastikų kiekis sudaro mažiau negu 0,5 %, skaičiuojant sausai produkto masei.
      
         Pareiškėjas pateikia kompetentingai institucijai atitinkamas tyrimų ataskaitas ir deklaraciją, kad laikomasi šio reikalavimo.
      
      4.   Azotas
      Azoto koncentracija produkto sudėtyje – ne didesnė nei 3 % bendrojo N (skaičiuojant nuo suminės produkto masės), ir neorganinio pavidalo N – ne daugiau kaip 20 % bendrojo N (arba organinio pavidalo N ≥ 80 %).
      
         Pareiškėjas pateikia kompetentingai institucijai deklaraciją, kad laikomasi šio reikalavimo.
      
      5.   Produkto savybės
      
                  a)
               
               
                  Pateikiami produktai yra kieti ir jų sudėtyje yra ne mažiau kaip 25 % sausos medžiagos masės bei ne mažiau kaip 20 % organinės sausos medžiagos masės (nustatytos pagal užsidegimo galimybių mažėjimą).
               
            
                  b)
               
               
                  Produktai nepasižymi neigiamu poveikiu augalų dygimui ar tolesniam augimui.
               
            
         Pareiškėjas pateikia kompetentingai institucijai deklaraciją, kad laikomasi šių reikalavimų, ir tai patvirtinančias tyrimų ataskaitas ir dokumentus.
      
      6.   Sveikata ir sauga
      Produktuose pirminių ligos sukėlėjų didžiausios leistinos normos yra šios:
      
                  —
               
               
                  Salmonelės: nerasta 25 g,
               
            
                  —
               
               
                  
                     Helminth Ova: nerasta 1,5 g (6),
               
            
                  —
               
               
                  
                     E. Coli: < 1 000 MPN/g (MPN: tikėtiniausias skaičius (7).
               
            
         Pareiškėjas pateikia kompetentingai institucijai atitinkamas tyrimų ataskaitas ir dokumentus bei deklaraciją, kad laikomasi šių reikalavimų.
      
      7.   Daigiosios sėklos ir vegetatyviniai dariniai
      Piktžolių sėklų ir pavojingų piktžolių vegetatyvinių reprodukcinių dalių kiekis – ne daugiau 2 vienetų viename pagaminto produkto litre.
      
         Pareiškėjas pateikia kompetentingai institucijai deklaraciją, kad laikomasi šių reikalavimų, ir visas tai patvirtinančias ataskaitas ir (arba) dokumentus.
      
      8.   Informacija, pateikiama su produktu
      Su produktu (supakuotu arba nesupakuotu) pateikiama ši ant pakuotės arba kartu pridedamame specifikacijos lape užrašyta informacija:
      Bendroji informacija
      
                  a)
               
               
                  už pardavimą atsakingos institucijos pavadinimas ir adresas;
               
            
                  b)
               
               
                  apibūdinantis įrašas, nurodantis produkto rūšį, kuriame įrašytas žodžių junginys „DIRVOS SAVYBES GERINANTI MEDŽIAGA“;
               
            
                  c)
               
               
                  partijos identifikacijos kodas;
               
            
                  d)
               
               
                  kiekis (nurodant masę arba tūrį);
               
            
                  e)
               
               
                  pagrindinės sudedamosios dalys, iš kurių buvo pagamintas produktas (sudarančios daugiau kaip 5 % viso tūrio).
               
            Prireikus su produktu (supakuotu arba nesupakuotu) pateikiama ši ant pakuotės arba kartu pridedamame specifikacijos lape užrašyta informacija:
      
                  a)
               
               
                  rekomenduojamos laikymo sąlygos ir rekomenduojamas „tinka naudoti iki“ terminas;
               
            
                  b)
               
               
                  nurodymai, kaip saugiai elgtis ir naudoti;
               
            
                  c)
               
               
                  aprašymas, kam produktas skirtas naudoti ir naudojimo apribojimai;
               
            
                  d)
               
               
                  patvirtinimas, kad produktas tinka konkrečioms augalų grupėms (pvz., kalcifobams arba kalcikolams);
               
            
                  e)
               
               
                  pH ir anglies su azotu (C/N) santykis;
               
            
                  f)
               
               
                  organinės medžiagos patvarumo patvirtinimas (patvarus arba labai patvarus) pagal nacionalinį arba tarptautinį standartą;
               
            
                  g)
               
               
                  rekomenduojamų naudojimo būdų išdėstymas;
               
            
                  h)
               
               
                  ne profesionaliam naudojimui: rekomenduojami naudoti kiekiai, išreikšti produkto kilogramais arba litrais ploto vienetui (m2) per metus.
               
            Dalis informacijos gali būti nepateikiama tik tada, jei tam pareiškėjas pateikia tinkamą pateisinimą.
      Pastaba: ši informacija turi būti pateikiama, išskyrus atvejus, kai nacionaliniuose teisės aktuose yra numatyta kitaip.
      Išsami informacija
      
                  Parametras
               
               
                  Bandymų metodai
               
            
                  Kiekis
               
               
                  EN 12580
               
            
                  Produkto organinė medžiaga ir pelenai
               
               
                  EN 13039
               
            
                  Iš viso N
               
               
                  prEN 13654/1-2
               
            
                  Anglies su azotu (C/N) santykis
               
               
                  C/N (8)
                  
               
            
                  pH
               
               
                  EN 13037
               
            
                  Sunkieji metalai (Cd, Cr, Cu, Pb, Ni, Zn)
               
               
                  EN 13650
               
            
                  Hg
               
               
                  ISO 16772
               
            
                  Drėgmės/sausos medžiagos kiekis
               
               
                  EN 13040
               
            
                  Salmonelės
               
               
                  ISO 6579
               
            
                  
                     Helminth Ova
                  
               
               
                  prXP X 33-017
               
            
                  
                     E. Coli
                  
               
               
                  ISO 11866-3
               
            
                  Stabilumo/tvirtumo bandymas (kartu su nurodytu bandymu pateikiami jo rezultatai)
               
               
                  nenurodoma
               
            
                  
                              „Nenurodoma“
                           
                           
                              =
                           
                           
                              CEN metodas netaikomas.
                           
                        
            9.   Ekologinio ženklo aprašyme pateikiama informacija
      Ekologinio ženklo 2 langelyje pateikiami šie įrašai:
      
                  —
               
               
                  padeda mažinti dirvožemio ir vandens taršą,
               
            
                  —
               
               
                  palengvina medžiagų perdirbimą,
               
            
                  —
               
               
                  padeda didinti žemės derlingumą.
               
            
         (1)  OL L 194, 1975 7 25, p. 47. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
      
         (2)  OL L 47, 2001 2 16, p. 1.
      
         (3)  OL L 206, 1992 7 22, p. 7. Direktyva su paskutiniais pakeitimais, padarytais Reglamentu (EB) Nr. 1882/2003.
      
         (4)  OL L 59, 1979 4 25, p. 1. Direktyva su paskutiniais pakeitimais, padarytais Reglamentu (EB) Nr. 807/2003 (OL L 122, 2003 5 16, p. 36).
      
         (5)  Duomenys apie tokius elementus yra reikalingi tik pateikiant informaciją apie produktus, kurių sudėtyje yra medžiagų gautų gamybos proceso metu.
      
         (6)  Kai produktų organinė medžiaga yra sudaryta ne vien tik iš augalų, sodo ar parko atliekų.
      
         (7)  Kai produktų organinė medžiaga yra sudaryta tik iš augalų, sodo ar parko atliekų.
      
         (8)  
      
                  Anglis
               
               
                  =
               
               
                  organinė medžiaga (EN 13039) × 0,58.
               
            
                  „Nenurodoma“
               
               
                  =
               
               
                  CEN metodas netaikomas.